CELEX: 22012D0075
Language: bg
Date: 2012-04-30 00:00:00
Title: Решение на Съвместния комитет на ЕИП № 75/2012 от 30 април 2012 година за изменение на приложение I (Ветеринарни и фитосанитарни въпроси) към Споразумението за ЕИП

13.9.2012   
            
            
               BG
            
            
               Официален вестник на Европейския съюз
            
            
               L 248/4
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 75/2012
   от 30 април 2012 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение I към Споразумението бе изменено с Решение на Съвместния комитет на ЕИП № 34/2012 от 30 март 2012 г. (1)
               
            
         
               (2)
            
            
               Регламент (ЕО) № 1099/2009 на Съвета от 24 септември 2009 г. относно защитата на животните по време на умъртвяване (2) следва да бъде включен в Споразумението.
            
         
               (3)
            
            
               Регламент (ЕС) № 150/2011 на Комисията от 18 февруари 2011 г. за изменение на приложение III към Регламент (ЕО) № 853/2004 на Европейския парламент и на Съвета по отношение на дивеч и отглеждан в стопанства дивеч и месо от дивеч и отглеждан в стопанства дивеч (3) следва да бъде включен в Споразумението.
            
         
               (4)
            
            
               Регламент (ЕС) № 151/2011 на Комисията от 18 февруари 2011 г. за изменение на приложение I към Регламент (ЕО) № 854/2004 на Европейския парламент и на Съвета по отношение на отглеждан в стопанства дивеч (4) следва да бъде включен в Споразумението.
            
         
               (5)
            
            
               С Регламент (ЕО) № 1099/2009 се отменя Директива 93/119/ЕО на Съвета (5), която е включена в Споразумението и която следва съответно изцяло да отпадне от Споразумението, считано от 8 декември 2019 г.
            
         
               (6)
            
            
               Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е уточнено в секторните адаптации на приложение I към Споразумението. Следователно настоящото решение не се прилага по отношение на Лихтенщайн,
            
         ПРИЕ НАСТОЯЩОТО РЕШЕНИЕ:
   Член 1
   Глава I от приложение I към Споразумението се изменя, както следва:
   
               1.
            
            
               Думите „изменена със“ се заменят с думите „изменена и отменена със“ в точка 2 (Директива 93/119/ЕО на Съвета) от част 9.1.
            
         
               2.
            
            
               В точка 2 (Директива 93/119/ЕО на Съвета) от част 9.1 се добавя следното тире:
               
                           „—
                        
                        
                           
                              32009 R 1099: Регламент (ЕО) № 1099/2009 на Съвета от 24 септември 2009 г. (ОВ L 303, 18.11.2009 г., стр. 1).“
                        
                     
         
               3.
            
            
               Текстът на точка 2 (Директива 93/119/ЕО на Съвета) се заличава, считано от 8 декември 2019 г.
            
         
               4.
            
            
               След точка 2 (Директива 93/119/ЕО на Съвета) от част 9.1 се вмъква следната точка:
               
                           „2а.
                        
                        
                           
                              32009 R 1099: Регламент (ЕО) № 1099/2009 на Съвета от 24 септември 2009 г. относно защитата на животните по време на умъртвяване (ОВ L 303, 18.11.2009 г., стр. 1).“
                        
                     
         
               5.
            
            
               В точка 17 (Регламент (ЕО) № 853/2004 на Европейския парламент и на Съвета) от част 6.1 се добавя следното тире:
               
                           „—
                        
                        
                           
                              32011 R 0150: Регламент (ЕС) № 150/2011 на Комисията от 18 февруари 2011 г. (ОВ L 46, 19.2.2011 г., стр. 14).“
                        
                     
         
               6.
            
            
               В точка 12 (Регламент (ЕО) № 854/2004 на Европейския парламент и на Съвета) от част 1.1 се добавя следното тире:
               
                           „—
                        
                        
                           
                              32011 R 0151: Регламент (ЕС) № 151/2011 на Комисията от 18 февруари 2011 г. (ОВ L 46, 19.2.2011 г., стр. 17).“
                        
                     
         Член 2
   Текстовете на Регламент (ЕО) № 1099/2009 и регламенти (ЕС) № 150/2011 и (ЕС) № 151/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 207, 2.8.2012 г., стр. 1.
   
      (2)  ОВ L 303, 18.11.2009 г., стр. 1.
   
      (3)  ОВ L 46, 19.2.2011 г., стр. 14.
   
      (4)  ОВ L 46, 19.2.2011 г., стр. 17.
   
      (5)  ОВ L 340, 31.12.1993 г., стр. 21.
   
      (6)  Без отбелязани конституционни изисквания.